**GINOP-2.1.7-15 - Prototípus, termék-, technológia- és szolgáltatásfejlesztés**

**Online kapcsolatú, mobil, használt PET csomagoló palackok gyűjtésére, térfogat csökkentésére használandó berendezés visszavételi, összeg-meghatározó funkcióval kifejlesztése az**

**Innopro-Serv Magyarország Kft-nél**

**projektben elkészült gép környezetre gyakorolt pozitív hatásai:**

Vajon, mennyi egyszer használatos PET-palack kerül forgalomba egy évben Magyarországon? Egymillió? Százmillió? Egymilliárd? Oké, biztosan sok, de az egymilliárd már túlzásnak hangzik. Vagy mégsem? Ha egy nap csak minden negyedik ember vesz egyetlen palackos italt: egy üdítőt, egy ásványvizet vagy egy gyümölcslevet, az is napi 2,4 millió eldobható PET palackot jelentene. Egy évben pedig 365-ször annyit, ez máris 900 millió lenne.

Ehhez képest a kereskedelmi adatok szerint minden egyes nap több mint 4 millió új palack kerül a boltok polcaira. Azaz évente több mint másfél milliárd! A nagy számok törvénye alapján ennyi csomagolóanyagból, nagyon sok nem vagy nem megfelelő helyen és formában kerül összegyűjtésre, ami sajnos jelentős méretű környezetszennyezést eredményez.

Vessünk véget az értelmetlen szemetelésnek!

Gondolhatnánk, hogy ott vannak a szelektív gyűjtők, azok megoldják a problémát. Csakhogy a rendelkezésre álló adatokból azt a következtetést vonhatjuk le, hogy az eldobható műanyag palackok 70%-át soha nem hasznosítják újra. Csupán egyharmaduk jut el a szelektív kukákig, többségük lerakókban, égetőkben, folyómedrekben vagy erdeinkben végzi, majd mikróműanyaggá szétesve bekerül folyóinkba és az ivóvizünkbe. Egy műanyag palack darabokra esve akár 450 évig is szennyezi a környezetünket. Mindezt azért a néhány percért vagy óráért, amíg elfogyasztjuk a csomagolás tartalmát.

A PET palackok begyűjtését berendezésünk elterjedésével, a nyersanyag érték kifizetésének köszönhetően, a környezettudatosságon túlmenően, anyagilag is ösztönözzük a lakosság széles körében. Ezzel a társadalmunk olyan rétegeiben is meg tudjuk mutatni és el tudjuk ültetni a HULLADÉKBÓL ÉRTÉKET szlogenünk üzenetét, ahol esetleg az életterünk jövőképének formálására még nem fókuszálnak kellően. Pedig a "FÖLDET NEM NAGY APÁINKTÓL ÖRÖKÖLTÜK, HANEM UNOKÁINKTÓL KAPTUK KÖLCSÖN" (David Brower) közismert és manapság sokat ismételt szlogen, mindannyiunk számára ugyanazt a felelősséget jelenti.